Public procurement notice: Periodic Indicative Notice Without Call For Competition
Published: 2023-08-04
Buyer: Pääkaupunkiseudun Kaupunkiliikenne Oy
Country: FI
Contract type: Services
CPV classification: 71300000 | 71311200 | 71316000 | 71318000: Lighting engineering services | 71320000
Award criteria: The most economic tender

Technical requirements: Puitejärjestely Helsingin metron liikenteenohjausjärjestelmän ja mobiiliverkon tuen asiantuntijapalvelujen hankintaan
Tämä on ennakkoilmoitus myöhemmin avoimella ja mahdollisesti, hankintayksikön harkinnan mukaan, nopeutetulla menettelyllä kilpailutettavasta asiantuntijapalvelujen puitejärjestelystä.
Kaupunkiliikenne Oy aikoo perustaa monen palveluntuottajan puitejärjestelyn hankkiakseen asiantuntijapalveluita tukemaan Helsingin Metron liikenteenohjausjärjestelmään kohdistuvien muutosten määrittelyä, suunnittelua, toteutusta, tarkastusta ja vastaanottoa varten. Merkittävä osuus palveluista kohdistuu tukemaan uuden junien kulunvalvontajärjestelmän (ATC) toteutusta, joka mahdollistaa siirtymisen puoliautomaattiseen operointiin ja 120 sekunnin operatiiviseen vuoroväliin. Hankinnan kohteena olevat palvelut sisältävät myös muiden metron liikenteenohjausjärjestelmän muutosten tukemista.
Hankinta on tarkoitus jakaa osiin siten, että tarjoaja voisi jättää tarjouksen yhteen tai useampaan osa-alueeseen. Hankintayksikkö ei rajoita sitä moneen osa-alueeseen saa tarjota vaan sama tarjoaja voi jättää tarjouksen kaikkiin osiin.
Hankintayksikön alustava näkemys on, että jokaiseen osa-alueeseen valitaan kaksi (2) palveluntuottajaa.
Osien lukumäärä ja tarkempi jaottelu ovat hankintayksikön alustavia arvioita, jotka saattavat muuttua varsinaiseen kilpailutukseen.
Kilpailutus on tarkoitus käynnistää aikaisintaan elokuun 2023 lopulla ja tavoitteena olisi toteuttaa kilpailutus vuoden 2023 loppuun mennessä.
Tämän ilmoituksen tarkoituksena on tiedottaa markkinoilla toimivia tarjoajia tulevasta kilpailutuksesta. Hankintayksikkö voi myös tulevassa kilpailutuksessa käyttää mahdollisuuttaan lyhentää tarjousaikaa tämän ennakkoilmoituksen perusteella.
Ennakkoilmoitus ei edellytä kiinnostuneilta toimenpiteitä. Kiinnostuksen ilmoittaminen tarjousportaalin kautta on vapaaehtoista.
Tarvittaessa tilaajaan saa yhteyden sähköpostitse osoitteista heikki.viika@kaupunkiliikenne.fi ja salar.mohammad@kaupunkiliikenne.fi
Projektinhallintapalvelut sisältävät projektinjohtoa tukevia palveluita, kuten riskien hallintaa, aikataulun seurantaa, kustannusten hallintaa, sopimuksenhallintaa, informaation ja dokumentaation hallintaa, laadunhallintaa, tehtävien hallintaa, työturvallisuuden hallintaa, ympäristövaikutusten hallintaa ja muuta koordinaatiota.
Hankintayksikön alustavana tavoitteena on 4 vuoden puitejärjestely, jota voidaan jatkaa kaksi kertaa kahdella vuodella. Puitejärjestelyn enimmäiskesto olisi 8 vuotta.
Sopimuksen jatkamisen lisäksi myöhempi suorahankinnan tarve samasta palvelusta alkuperäiseltä toimittajalta on hankintayksikön näkemyksen mukaan mahdollinen.
Raskaan raideliikenteen tekniset ja operatiiviset asiantuntijapalvelut sisältävät teknisten lähtötietojen hallintaa, vaatimusmäärittelyjen laatimista ja tarkastamista, turvalaitesuunnittelua, operatiivisten prosessien kehittämistä, teknistä laadunvarmistusta, osajärjestelmien ja niiden dokumentaation tarkastusta ja vastaanottoa, testauksen, asennuksen ja käyttöönoton valvontaa sekä teknisten asioiden koordinointia.
Hankintayksikön alustavana tavoitteena on 4 vuoden puitejärjestely, jota voidaan jatkaa kaksi kertaa kahdella vuodella. Puitejärjestelyn enimmäiskesto olisi 8 vuotta.

Eligibility requirements: Vaatimukset hankintaa koskevissa asiakirjoissa määritetyn mukaisesti.